章霖

章霖（），直隸松江府華亭縣人，清朝政治人物。萬曆二十六年進士章元衡孫。

生平
章霖其貌不揚，一眼已盲。順治十二年（1655年）乙未科進士，已年過六十。引見時，惟恐因相貌落選翰林院，於是精心衣著，且用剪紙做成義眼佩戴，遠望目光炯炯，引見中途義眼脫落，令人忍俊不禁《三岡識略·卷三》假目　吾鄉章進士霖，登第時年垂耳順。眇一目，厥狀頗醜。及引見，希木天之選，惟恐不得當也，於是盛服飾，冠佩甚都，並剪紙為睛，黏於目內，遠望雙眸炯然。既至上前，不覺脫落，見者皆匿笑。偶見一小說，載唐施肩吾與趙嘏同年不睦，嘏失一目，以假珠代，肩吾嘲之曰：「二十九個人及第，五十七隻眼看花。」蓋古亦有此事矣。。《清稗類鈔》載其終成翰林《清稗類鈔·卷六十五》：章霖為獨眼翰林 順治乙未，華亭章霖以進士登第，時年已六十矣，貌不颺，一目復眇。自維面目不全，恐引見時以體貌殘毀，不獲木天之選，因盛修其服飾，冠佩甚都，且翦紙為睛，貼眼眶中，望之非不雙眸炯然也。及面聖，假睛忽脫，見者咸匿笑。然卒邀館選，時人乃以獨眼翰林呼之。，然而《詞林輯略》無載。

參考文獻

L
Category:華亭縣人